એ ગીતને પંચમ’દાએ સિતાર, સંતુર, શહનાઇ, બાંસુરી, તાર શરણાઇ એમ વિવિધ ભારતીય વાદ્યોના સંમિશ્રણથી જે રીતે સજાવ્યું છે તે અને કિશોરકુમારના અવાજનો થ્રો એ મળીને કોઇપણ સંવેદનશીલ વ્યક્તિને અંદરથી હલબલાવી દે એવા અદ્ભુત ગીતને એવી જ વિશિષ્ટ રીતે પ્રસ્તુત કરવાનું કયા દિગ્દર્શકને મન ન થાય? જે. ઓમપ્રકાશે એક ઇન્ટરવ્યૂમાં કહ્યું હતું કે તેમના પ્લાનિંગમાં પહેલેથી જ એ સ્પષ્ટ હતું કે ‘જય જય શિવ શંકર’ પર લોકો ઝૂમવા જોઇએ અને ક્લાઇમેક્સના આ ગાયનમાં ઓડિયન્સની આંખ ભીંજાવી જ જોઇએ.